— Травастой сёлета рэдкі, таму трэба часцей мяняць загоны для выпасу, — кажа нам Антон Ласоўскі. — Працуем мы ўдваіх, бо ёсць небяспека таго, што цялушкі могуць прарваць агароджу і выйсці на аўтамабільную дарогу. Разам з напарнікам спыніць статак значна лягчэй. Кожныя раніцу і вечар прыязджаюць загадчыца фермы і іншыя спецыялісты, праводзяць, калі тое патрабуецца, лячэнне жывёлы, знаёмяць нас з умовамі аплаты працы. Перыядычна прыязджае і дырэктар нашага сельгаспрадпрыемства Юрый Захаравіч Лазарэц. Кіраўнік дапамагае нам аператыўна вырашаць шматлікія праблемы, калі яны ўзнікаюць.